Държавен вестник, бр. 11, 2023 г., стр. 45

БРОЙ  11	
Д Ъ Р Ж А В Е Н  В Е С Т Н И К 	
СТР.  45  
„(2) Независимите експерти получават 
възнаграждение за своята работа, което се 
определя в зависимост от участието им в за­
седанията на комисията за номиниране. Редът 
за определяне и плащане на възнаграждение 
на независимите експерти се определя в пра­
вила, приети от Агенцията за публичните 
предприятия и контрол.“
§ 13. В чл. 40 са правят следните изменения 
и допълнения:
1. Създава се нова ал. 2:
„(2) За обстоятелствата по ал. 1 съответ­
ните лица подписват декларация преди на­
значаването им за членове на комисията за 
номиниране.“
2. Досегашните ал. 2, 3 и 4 стават съответно 
ал. 3, 4 и 5.
§ 14. В чл. 46 думата „седемдневен“ се 
заменя с „десетдневен“.
§ 15. В чл. 47, ал. 1 след думите „чл. 20, 
ал. 1, т. 1 – 8 и 13“ се добавя „и чл. 23, ал. 2“.
§ 16. В чл. 48, ал. 1 думите „в определен 
ден и час“ се заличават.
§ 17. В чл. 50 се правят следните изменения 
и допълнения:
1. Досегашният текст става ал. 1.
2. Създава се ал. 2:
„(2) За взетите решения по ал. 1 и по чл. 48, 
ал. 4, изречение второ органът, упражняващ 
правата на държавата в публичното предприя-
тие, уведомява Агенцията за публичните пред­
приятия и контрол, като посочва мотивите за 
тези решения.“
§ 18. В чл. 53 се правят следните изменения 
и допълнения:
1. Досегашният текст става ал. 1 и в нея 
накрая се добавя „и се прекратяват предсрочно 
при наличие на някое от условията на чл. 24 
от Закона за публичните предприятия“.
2. Създава се ал. 2: 
„(2) В случаите на предсрочно прекратяване 
на договор на основание чл. 24, ал. 1, т. 6 от 
Закона за публичните предприятия:
1. системно неизпълнение на служебните 
задължения е налице при наличие на едно от 
следните обстоятелства: 
а) неявяване в заседанията или отказ от 
участие в работата на съответния орган на 
управление и контрол повече от три пъти в 
рамките на период от не повече от три ме­
сеца, или
б) неизпълнение на задълженията на член 
на съответния орган, съответно на изпълни­
телен директор или председател на съвета, 
повече от три пъти в рамките на период от 
не повече от три месеца; 
2. тежко нарушение на служебните задъл­
жения е налице при всяко едно от следните 
обстоятелства: 
а) извършване на действия, които уронват 
престижа и доброто име на публичното пред­
приятие или на органа, упражняващ правата 
на държавата, или
б) злоупотреба с доверието на акционерите 
или съдружниците, включително разпростра­
няване на поверителни сведения за дейността 
на публичното предприятие или на органа, 
упражняващ правата на държавата, или ин­
формация или документи, които представля­
ват търговска или друга защитена със закон 
тайна, или
в) осъществяване лично или чрез свързани 
лица на конкурентна дейност на публичното 
предприятие.“
3. Създава се ал. 3:
„(3) Органът, упражняващ правата на дър­
жавата, е длъжен преди предсрочното прекра­
тяване на договора на основание чл. 24, ал. 1, 
т. 6 от Закона за публичните предприятия да 
поиска от лицето писмени обяснения и да 
оцени посочените в обясненията доказателства. 
Обясненията и доказателствата към тях се 
предоставят на органа, упражняващ правата 
на собственик, в 14-дневен срок от писменото 
им поискване.“
4. Създава се ал. 4:
„(4) Предсрочно прекратяване на договор по 
ал. 1 на основание чл. 24, ал. 2 от Закона за 
публичните предприятия не се прилага преди 
предоставяне на оценка по чл. 16, ал. 4 или 
по чл. 18, според която нивото на изпълнение 
на бизнес програмата е незадоволително, съ­
гласно чл. 17. В този случай се прекратяват 
договорите на всички членове на колективния 
орган за управление и контрол на публичното 
предприятие.“
5. Създава се ал. 5:
„(5) В случай на предсрочно прекратяване 
на договор за управление и контрол на член 
на орган за управление и контрол на публично 
предприятие органът, упражняващ правата на 
държавата в предприятието, може временно, 
до провеждането на конкурс, но за срок не 
по-дълъг от 6 месеца, да назначи нов член на 
този орган и без предхождаща избора про­
цедура, който отговаря на изискванията на 
чл. 20, ал. 1 и 2 и чл. 23, ал. 1 и 2 от Закона 
за публичните предприятия.“
§ 19. Чл. 54, ал. 3 след думите „се връща“ 
се добавя „в шестмесечен срок“.
§ 20. В чл. 56, ал. 12 изречение второ се 
заличава.
Преходни и заключителни разпоредби
§ 21. Действащите временни договори за 
управление и контрол, сключени без провеж­
дането на конкурсна процедура, се считат за 
сключени за срок не по-дълъг от 6 месеца от 
влизането в сила на постановлението.
§ 22. Първите оценки на изпълнението на 
одобрените бизнес програми съгласно методи­
ката по чл. 17 се извършват от Агенцията за 
публичните предприятия и контрол през 2023 г.
§ 23. Постановлението влиза в сила на 
1 март 2023 г.
Министър-председател: 
Гълъб Донев
Главен секретар на Министерския съвет: 
Красимир Божанов
604